Ope Brief aan die Moderatuur van die NG Kerk - VOTVSA
Dit wil voorkom of ds. Janse van Rensburg gou hierdie onaangename ondervinding vergeet het. Dit word verder bevraagteken of die Moderatuur die wil het, om kerklike weë te volg, om kwessies, wat die potensiaal het om voor die gelykheidshof te dien, aan te spreek en op te los.
Oor die afgelope jare was daar 'n daadwerklike dryf binne die NG Kerk, om homoseksualiteit te ontsondig en selfdegeslagverhoudings aanvaar te kry. Groot moeite is selfs gedoen om die Seisoen van Menswaardigheid as 'n voertuig tot hierdie doel te implementeer. Wat hierdie proses tot gevolg het, is dat die deur oopgemaak is vir pedofilie, as seksuele ouderdomsoriëntasie, om ook in die kerk aanvaar te word, sonder diskriminasie en inbraak op menswaardigheid, op gelykevoet met homoseksuele genderoriëntasie. Hierdie netelige toedrag van sake is in 'n OPE BRIEF op 19 Maart 2020 onder die aandag van die Moderatuur gebring. Op 20 Maart 2020 het dr. Gustav Claassen ontvangs van die brief erken. Intussen is die brief verskeie kere aangepas en was die aangepaste briewe aan dr. Claassen gestuur. Hierop het ek egter nie ontvangsrekening gekry nie. Op 12 Junie 2020 rig ek weer 'n skrywe aan dr. Claassen en word hy daaraan herinner dat ek nog geen terugvoer op die brief ontvang het nie. Weereens was daar geen ontvangsrekening nie. 'n OPSOMING van die Ope Brief is ook gestuur, en tot op hede het die Moderatuur nie gereageer nie.
Weens die erns van die saak en die verreikende gevolge wat dit inhou, rig ek die skrywe weereens in 'n Ope Brief formaat aan die Moderatuur, en stuur dit ook aan elke gemeente en die media. Met die skrywe versoek ek 'n afspraak met die moderatuur, in 'n poging om die saak langs kerklike weë te besleg.
Ek is in afwagting, om van u kantoor te verneem, wanneer hierdie afspraak sal plaasvind.
​ NG KER EN GAYS: ALBEI PARTYE OPTIMISTIES OOR HOFUITSPRAAK: https://maroelamedia.co.za/nuus/sa-nuus/ng-kerk-en-gays-albei-partye-optimisties-oor-hofuitspraak/
 DIE KERK SE GESPREK OOR SEKSUALITEIT: http://kerkbode.christians.co.za/2018/09/17/die-kerk-se-gesprek-oor-seksualiteit/